Nu er Google Workspace gratis – sådan får du det

Google Workspace, der tidligere hed G Suite, er nu gratis for alle brugere. Tjenesten er essentielt set et system, der binder tjenester som Gmail, Chat, Kalender, Drev og Docs sammen, så de integreres med hinanden. Workspace vil næppe revolutionere brugeroplevelsen, men gør det muligt at tilgå Google apps fra et centralt sted, fremfor at skulle manøvrere rundt mellem dem.

Workspace introducerer også et par fikse ekstrafunktioner, såsom ‘intelligente forslag’ i dokumenter og det nye ‘Rum’-chatrum.

I et blogindlæg fortæller Google, at Workspace vil “gøre det nemt for folk at forblive forbundet, blive organiseret og opnå mere sammen, uanset om det er for at fremme en sag, planlægge din familiesammenkomst, kommunikere mellem skole og hjem eller diskutere denne måneds titel fra bogklubben”.

Hvis du vil kigge med indenfor, kan du aktivere Google Workspace således:

Åben gmail på din computer.

Klik på Indstillinger (tandhjulet) i øverste højre hjørne.

Klik på ‘Chat og møder’ og aktiver Google Chat.

Gem ændringer.

Selskabet fortæller i øvrigt samtidig, at der inden længe vil komme et ‘Workspace Individual’-abonnement, der skal give en mere premium-følelse og en række ekstra tjenester, såsom: “intelligente booking-tjenester, professionelle videomøder, personlig email-marketing og meget mere”.

Prisen for abonnementet er endnu ikke fastsat, men det bliver snart tilgængelig i USA, Canada, Mexico, Brasillien, Australien og Japan, loves det. Herunder en video, der viser lyksalighederne ved den nye tjeneste:

https://youtu.be/Q_ZPBqVF0_8

Nu er Google Workspace gratis – sådan får du det